અમદાવાદ: ‘પઢેગા ઈન્ડિયા તો બઢેગા ઈન્ડિયા’, ‘કન્યા કેળવણી’, ‘સ્વચ્છ બાળક સ્વસ્થ બાળક’નાં વિવિધ સૂત્રો વચ્ચે ઝડપથી વિકસિત થઈ રહેલા દેશ સાથે તાલ મેળવવા ગરીબ બાળકોને આજે પણ ઝઝૂમવું પડે છે. સરકારી લાભો અને તેના લાભો મળવાની વાત તો બહુ દૂરની છે ત્યારે અમદાવાદ મ્યુનિસિપલ કોર્પોરેશન દ્વારા શહેરભરની ૬૦૦ જેટલી આંગણવાડીનો વહીવટ ચલાવાય છે, પરંતુ તંત્રની એક પછી એક આંગણવાડીની દુર્દશા વારંવાર ઉઘાડી પડતી હોવા છતાં લગતાવળગતાઓના પેટનું પાણી પણ હાલતું નથી.